Nautilus Cottage | LekkeSlaap
Nautilus Cottage B&B is in Hermanus geleë, 'n prentjiemooi dorpie wat wêreldbekend is vir sy prag, walvisse en sjampanje-lug. Die gastehuis bied verblyf in Hermanus met al die nodige vir 'n werklike spesiale tydjie. Die ligging, styl en toewyding van die personeel is van die hoogste standaard om te verseker dat die verblyf aan al jou behoeftes voldoen.
Die bekoorlike grasdak-woning het stylvolle slaapkamers wat ingerig is met satelliet-TV's, yskassies en tee- en koffiemaakgeriewe. Gaste kan 'n heerlike ontbyt geniet voor hul 'n luilekker wandeling al langs die kranspaadjie neem tot by die dorpie en ou hawe. Jy kan ook 'n verfrissende swemsessie in die swembad geniet, waar jy na hartelus in volkome privaatheid kan sonbaai. Konferensie-geriewe vir tot 12 afgevaardigdes is ook beskikbaar.
Daar is 'n hele rits doendinge, besienswaardighede en avonture in en om Hermanus waaruit ons gaste genot kan put. Dit sluit in: wêreldgehalte gholfbane en pragtige strande wat baie na aan die gastehuis is. Daar is 'n verskeidenheid gebeurtenisse wat plaasvind regdeur die jaar en restaurante, strande, walviskykplekke, haaihokduik en gholfbane alles in die nabyheid.